**Ford esittelee uuden S-MAX-konseptin, Vignale -tuote- ja palvelukokemuksen sekä täysin uuden Mondeo Vignale-konseptin Frankfurtin Autonäyttelyssä**

* Uusi S-MAX -konsepti esittelee Fordin näkemyksen tulevaisuuden urheilullisesta tila-autosta
* S-MAX -konseptin tyylikkäässä muotoilussa, käsityöläisyyttä henkivissä yksityiskohdissa, kehittyneessä teknologiassa tai joustavassa sisustuksessa ei ole tehty kompromisseja. Autosta löytyy muun muassa SYNC AppLink -järjestelmä sekä EKG- ja sykkeenmittausistuin, joka esittelee Fordin teknologiaosaamista
* Ford ilmoittaa aikovansa lanseerata ylellistä muotoilua, korkeatasoista käsityötä, viimeisteltyjä yksityiskohtia ja kehittynyttä teknologiaa asiakkaille tarjoavan Vignale-tuote- ja -palvelukokemuksen alkuvuodesta 2015 ja joka nyt esitellään täysin uuden Ford Mondeo Vignale –konseptimallin myötä
* Fordin osastolla on esillä myös uusi Focus 1.0-litrainen EcoBoost, joka on ensimmäinen ei-hybridi bensiinikäyttöinen perheauto, jonka CO2 -päästöt ovat 99 g/km.
* Fordin tiedotustilaisuus, jota isännöi Stephen Odell (Ford Executive Vice President ja President of Ford of Europe), on tiistaina 10.9. klo 11.30 alkaen Fordin osastolla, halli 9.1. Tilaisuus on nähtävissä myös osoitteessa [gofurtherlive.com](http://www.live.fordmedia.eu/) ja materiaalit kuvineen löytyvät <http://iaa2013.fordmedia.eu>

**Frankfurt, Saksa, 9.9.2013** - Ford Motor Company esittelee huomenna Frankfurtin autonäyttelyssä uuden S-MAX -konseptimallin, joka on yhtymän näkemys tulevaisuuden urheilullisesta tila-autosta. Ford ilmoitti myös aikovansa lanseerata vuonna 2015 ainutlaatuisen premium-tason tuote- ja palvelukokemuksen, joka kantaa nimeä Vignale ja joka esitellään täysin uuden Ford Mondeon Vignale -konseptimallin myötä.

Uusi S-MAX -konsepti perustuu nykyisen suositun mallin tyyliin. Tyylikkäässä muotoilussa, käsityöläisyyttä henkivissä yksityiskohdissa, kehittyneessä teknologiassa tai joustavassa sisustuksessa ei ole tehty kompromisseja. Ajoneuvossa on liitettävyys- ja hyvinvointiominaisuuksia, kuten Fordin SYNC AppLink -järjestelmä, joka mahdollistaa sovellusten ääniohjauksen, sekä Ford EKG- ja sykkeenmittausistuin.

Ford antaa esimakua Vignale -visiostaan esittelemällä Ford Mondeo Vignale -konseptin, joka tarjoaa asiakkaille ainutlaatuista muotoilua, korkeatasoista käsityötä, viimeisteltyjä yksityiskohtia ja kehittynyttä teknologiaa. Vignale on Fordin brändin huipentuma Euroopassa tuote- ja palvelukokemuksen näkökulmasta.

Ford Mondeo Vignale -konseptissa on 20-tuumaiset kevytmetallivanteet, kromatut yksityiskohdat, erottuva etusäleikkö, ainutlaatuinen etupuskuri sekä Nocciola -erikoisväri. Ford Mondeo Vignale –konsepti on yksi esimerkki Euroopan Fordin kaikkien aikojen laajimmasta tuoteuudistusprosessista.

”Heikosta taloustilanteesta huolimatta pyrimme muuttamaan liiketoimintaamme Euroopassa niin, että esittelemme kiihtyvällä tahdilla uusia tuotteita ja teknologioita”, kertoi Stephen Odell (Ford’s President of Europe, Middle East and Africa).

“Melkein vuosi sitten Go Further -tapahtumassamme lupasimme käynnistää Euroopan Fordin historian aggressiivisimman tuotelaajennuksen”, Odell lisäsi. ”Suunta on oikea ja pystymme tarjoamaan alan tuoreimman ja jännittävimmän malliston, jolla asemoidumme kasvu-uralle taloustilanteen elpyessä.”

**S-MAX-konsepti edustaa tyyliä ilman kompromisseja**

S-MAX-konsepti ilmentää uusinta näkemystä Fordin globaalista muotokielestä, mille ovat ominaista korkealle asennettu etusäleikkö ja taakse kaartuvat ajovalot, joissa on orgaaniset LED-lamput. Konepelti yhdistyy saumattomasti tiukasti viettävään tuulilasiin, jatkuu dynaamisena katon kaarena edelleen uniikkiin graafiseen lasikattoon.

Monipuoliset sisätilat muuntuvat neljäistuimisesta ajoneuvosta aina seitsemänpaikkaiseen saakka ja ohjaamon etuosan muotoilu keskittyy kuljettajan mukavuuteen. Ylempi kojelauta, ovipaneelit sekä sisäkaton innovatiivinen muotoilu maksimoivat tilantuntua. Lisäksi korkealuokkaiset materiaalit, mukaan lukien kojelaudan äärimmäisen pehmeä nahkaverhoilu, antaa sisätiloille hienostuneen vaikutelman.

S-MAX-konsepti tarjoaa edistyksellisiä sekä turvallisuutta parantavia viestintä- ja tunnistinjärjestelmiä. Intelligent Protection System, jossa on Pre-Collision Assist -törmäyksenestoavustin, tunnistaa jalankulkijat ja jarruttaa törmäysvaaratilanteessa automaattisesti. Dual-View -näyttö antaa eri näkymät kuljettajalle ja etupenkin matkustajalle. Kuljettaja saa tärkeää ajamiseen liittyvää tietoa näytöltä samaan aikaan kun etupenkin matkustaja voi katsoa elokuvaa.

”Uusi konseptimalli vie S-MAXin vetovoiman uudelle tasolle,” sanoo Barb Samardzich (Vice President, Product Development, Ford of Europe). “Haluamme asiakkaidemme elävän elämää ilman kompromisseja ja siksi otimme tinkimättömän linjan S-MAXin muotoilussa sekä tekniikoissa.”

**Vignale tarjoaa ainutlaatuisia kokemuksia**

Ford Vignale -palvelukokemukseen kuuluvat muun muassa ajoneuvon nouto huoltoon ja palautus asiakkaalle huollon jälkeen, elinikäinen ilmainen autonpesu sekä kutsuvierastilaisuudet. Palveluun voi sisältyä myös myymälänjohtajan tervehdys uuden auton luovutuksen yhteydessä, nimetty yhteyshenkilö ja Vignale-tunnuksin merkityt luovutusasiakirjat, kuten nahkainen asiakirjakotelo.

”Ford Vignale -premium-palvelut täyttävät niidenkin asiakkaiden tarpeet, joille aika on ylellisyyttä ja jotka haluavat tuntea itsensä erityiseksi siitä hetkestä, kun he astuvat ovesta sisään”, sanoo Gaetano Thorel (Vice President, Marketing, Ford of Europe).

Ford lanseeraa uuden Ford Mondeo Vignale -konseptin hienostuneena neliovisena sedan-mallina sekä farmarina. Mondeo Vignale -konsepti yhdistää perinteisen korirakenteen nykyaikaiseen muotoiluun materiaalitrendeineen. Auton pysäköintiä helpottaa peruutuskameralla varustettu pysäköintiavustin. Sisätiloissa on nahkaiset käsinojat sisäovissa, ylelliset Vignale-viimeistellyt istuimet joiden laadukas, pehmeä nahkaverhoilu jatkuu myös ohjauspyörässä, kojelaudassa, keskikonsolissa, ovien yläreunoissa ja keskikyynärnojassa.

”Halusimme luoda Fordille maailmanluokan laadulla ja käsityöosaamisella jotain ainutlaatuista”, sanoo Martin Smith (Executive Design Director, Ford of Europe). ”Samalla Vignale-tuoteperhe vastaa markkinoiden todelliseen, korkeamman laatuluokan mallien kysyntään.”

Tämän vuoden Frankfurtin autonäyttelyssä Fordin osastolla pääsee tutustumaan Vignale-kokemukseen Fordin Vignale-tilassa, jossa vierailijat voivat tarkastella muun muassa Fordin suunnittelemaa ja Milanon Design-messuilla esillä ollutta ylellistä rannekelloa.

**Laaja valikoima eri voimanlähteitä**

Ford tuo Euroopan markkinoille vuonna 2014 uuden Ford Focus 1.0-litraisen EcoBoost -mallin. Auto on Fordin ensimmäinen ei-hybridi bensiinikäyttöinen perheauto, jonka CO2 -päästöt ovat 99g/km.

Uuden Focus-mallin 1.0-litrainen EcoBoost on ”Vuoden Kansainväliseksi Moottoriksi” vuosina 2013 ja 2012 palkitun moottorin 100 hevosvoiman erityiskalibroitu versio, joka hyödyntää Fordin ECOnetic-teknologiaa, kuten matalan vierintävastuksen renkaat, auton pohjan aerodynaamiset ominaisuudet sekä entisestään parannetut välityssuhteet.

Ford lanseeraa ensi kuussa myös Fiesta 1.0-litraisen EcoBoost Automatic -mallin. Auto on ensimmäinen Ford, jossa on automaattivaihteisto ja palkittu 1.0 litran EcoBoost-moottori .

Myös Fordin sähköautomallisto laajenee, sillä äskettäin lanseerattu Focus Electric -täyssähköauto saa rinnalleen ensi vuonna C-MAX Energi ladattavan hybridin ja Mondeo Hybridin.

Uusi Ford EcoSport on myös saatavana 1.0-litraisella EcoBoost -moottorilla, ja auton Limited Edition -versio on tilattavissa yksinomaan verkossa. Limited Editionissa on erityislaatuinen varustepaketti, johon kuuluvat Ford SYNC AppLink -järjestelmä, 17-tuumaiset kevytmetallivanteet sekä nahkaverhoilu.

Frankfurtissa on esillä myös yksipaikkainen vuosimallin 2013 Formula Ford –kilpa-auto, jonka voimanlähteenä on Fordin 1.6-litraisissa EcoBoost –moottorisissa autoissa käytetty tuotantomoottori. Korkean hyötysuhteen omaava, kilpailuolosuhteisiin viritetty turboahdettu moottori tuottaa yli 200 hevosvoiman tehon.

**Tourneo Courier täydentää Fordin henkilökuljetusajoneuvojen perhettä**

Tourneo Courierin tuotantoversio esitellään ensimmäistä kertaa Frankfurtissa. Luokkansa johtavat tilat, käytännöllisyys, polttoainetaloudellisuus sekä turvallisuusominaisuudet tekevät viisipaikkaisesta Tourneo Courierista kooltaan kompakteimman Tourneo-perheen jäsenen. Samalla se laajentaa Fordin henkilökuljetukseen tarkoitettujen ajoneuvojen valikoiman pienten autojen luokkaan.

Tourneo Courier, joka on rakennettu Fordin uusimmalle, maailmanlaajuiselle pienten autojen alustalle, tarjoaa runsaat tilat viidelle matkustajalle ja heidän matkatavaroilleen. Ajoneuvo on pikkuautomaisen ketterä käsitellä ahtaissakin paikoissa. Tourneo Courierin takaliukuovet mahdollistavat luokkansa parhaan sisäänpääsyn ja samalla 60/40 -suhteessa taittuvat takaistuimet antavat sisätiloihin huomattavaa joustavuutta.

Courierin ohella Frankfurtissa on esillä viisipaikkainen Tourneo Connect, seitsenpaikkainen Grand Tourneo Connect sekä Tourneo Custom. Tourneo Courierin myynti alkaa Euroopassa vuoden 2014 puolivälissä

**Ford Frankfurtissa**

Fordin tiedotustilaisuus, jota isännöi Stephen Odell (Ford Executive Vice President ja President of Ford of Europe), on tiistaina 10.9. klo 11.30-12.00 Fordin osastolla, hallissa 9.1. Tilaisuus on nähtävissä osoitteessa [gofurtherlive.com](http://www.live.fordmedia.eu/) ja materiaalit kuvineen löytyvät <http://iaa2013.fordmedia.eu>

Fordille myönnetään 10.9. myös palkintoja IAA Automotive Designers’ Night palkintojenjakotilaisuudessa. Palkinnot tulevat B-MAXin ulkomuotoilusta ja TV-mainoksesta. Ford SYNC -järjestelmä saa tilaisuudessa myös erikoismaininnan.

# # #

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivin (EC) 715/2007 asettamien teknisten vaatimusten mukaisesti. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 177 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Lisätiedot: Riitta Salin

 Oy Ford Ab

 (09) 351 700

 rsalin1@ford.com